آمریکا بیرلشمیش دؤولتلری خاریجی ایشلر باخانی آنتونی بلینکن، آذربایجان ایله ارمنیستان آراسیندا بیرباشا دانیشیقلارا گؤره آذربایجان جمهورباشقانی ایلهام علییئوه مینتدارلیغینی بیلدیردی.
آمریکا دیش ایشلری باخانلیغیندان وئریله‌ن یازیلی آچیقلامادا، بلینکنین علییئوله تلفندا دانیشیغی بیلدیریلدی. آچیقلاما‌دا،
"باخان بلینکن، آذربایجان و ارمنیستانین خاریجی ایشلر باخانلاری و لیدئرلری آراسینداکی سون بیرباشا دانیشیقلار دا داخیل اولماقلا، سۆردوروله‌بیلیر بیر باریش آنلاشماسی الده ائدیلمه‌سی اوچون آتدیقلاری مثبت آددیملاری سببی ایله تقدیرلرینی دیله گتیردی. باخان بلینکن، آذربایجانین ۴ اکتبردا ۱۷ ساواش اسیرینی بوراخماسینی آلقیشلادی" دئییلدی.
بلینکنین، جمهورباشقانی علییئوه باریش پروسه‌سینی دستکله‌مک اوچون زامانا باغلی و اؤلچوله‌بیلیر آددیملاری داوام ائتدیرمه‌یه چاغریسی ائتدیگی بیلدیریلن آچیقلاما‌دا، آشاغیداکی ایفاده‌لر ایشله‌دیلدی:
"باخان بلینکن، سرحدلرین آیدین شکیلده تعیینی، نقلیات باغلانتیلاری، ایتکین شخصلرین تاپیلماسی، توتوقلولارین گئری قایتاریلماسی و باشقا قونولار داخیل اولماقلا بو پروسه‌ده هر قونودا  آبآمریکانین دستگینی یئنه‌له‌دی. داغلیق قاراباغ ساکینلرینین حاقلاری و گۆونجه‌لرینه دایر دارتیشمالارین اؤنمی ایله هر ایکی طرفین ده آتیش‌کسی سۆردوروب قالیجی بیر باریشین تک یولو اولاراق مذاکیره ائدیله‌ن بیر آنلاشمایا متمرکز ضرورتینی وورغولادی".
آنتونی بلینکن، داها سونرا تلفنلا دانیشدیغی ارمنیستانین باشباخانی نیکول پاشینیانی دا باریش پروسه‌سی ایله باغلی آذربایجانلا چالیشماغا داوام ائتدیمه چاغریسی ائتدی.
